Eneboligen ligger med to etasjer (og kjeller) i nord-sør-retning trukket så langt øst som mulig, og med en lavere fløy i nord-vest. Slik frigjøres verdifullt tomteareal til uteopphold i sør-vest orientering. Det har vært en sterk ambisjon å få til en helhetlig plan av bolig og utomhusarealer av ulik karakter. Utsikt mot vest har også vært et av målene, samt orientering og plassering av rom hensiktsmessig med tanke på energi, klima og himmel­retninger.